Rishfaqet në publik Zonja e Parë, Melania Trump
Spekulime të shumta qarkulluan mbi vendndodhjen dhe gjendjen e saj shëndetësore, gjatë thuajse një muaji mungese të zonjës Trump.
Zonja e Parë Melania Trump u shfaq dje në publik përkrah të shoqit në një aktivitet të Agjencisë Federale të Emergjencave. Është hera e parë në afro një muaj që zonja Trump shfaqet në publik, pas spekulimeve të shumta mbi mungesën e saj të zgjatur që pasoi shtrimin në spital dhe ndërhyrjen që ajo bëri në veshka. Korrespondentja Elizabeth Cherneff sjell hollësi: Në një seancë informimi me punonjës të ekipeve emergjente, presidenti përshëndeti fillimisht Zonjën e Parë: Zonja Trump e cila iu nënshtrua një operacioni në maj, qëndroi në spital për pesë ditë dhe nuk është shfaqur në publik që atëherë duke zgjuar spekulime për vendndodhjen. Dje presidenti sulmoi mediat për raportimet mbi zonjën e parë, duke i quajtur thashethemet “të padrejta, keqdashëse dhe të sajuara” dhe duke shtuar se Melania ishte shumë mirë. Të hënën, një videoklip i postuar në Twitter tregonte zonjën e parë në një nga mjediset e Shtëpisë së Bardhë, së bashku me presidentin, duke marrë pjesë në një pritje për familjet e ushtarakëve. Zonja Trump ka qenë e rezervuar në angazhimet publike, që kur mori rolin e zonjës së parë, thotë Katherine Jellison e cila drejton departamentin e historisë në Universitetin e Ohajos. Kur familja Trump u nis këtë fundjavë për në pikën presidenciale të pushimeve, në Kemp Dejvid të Merilandit, zonja Trump nuk shkoi. Mungesa e saj u bë edhe më e dukshme pasi ajo sapo ka prezantuar politikën e saj zyrtare për mirëqënien, median sociale dhe krizën e opioideve. u shpreh zonja Trump. Disa thonë se prania e zonjës së parë në aktivitete publike nuk është çështje ligjore apo kushtetuese, por është normë sociale dhe kulturore. thotë zonja Jellison. Që nga diskutimet mbi rrobat që vesh, deri tek politikat që përqafon, nuk pritet që vëmendja e medias të shuhet për zonjën e parë.